b'\n_START_ARTICLE_\nHalafin kulttuuri\n_START_PARAGRAPH_\nHalafin kulttuuri oli Pohjois-Mesopotamiassa 6100 - 5500 cal. eaa. ollut muinainen maanviljelykulttuuri,_NEWLINE_joka tunnetaan muun muassa ympyr\xc3\xa4nmuotoisista taloista. Halafin saviastiat ovat hyvin tehtyj\xc3\xa4. Elinkeino oli paimentolaisuuden ja maatalouden yhdistelm\xc3\xa4. Tavaran omistukseen ja kauppaan liittyv\xc3\xa4t sinetit ilmaantuivat Halaf-kaudella. _NEWLINE_Kauppaverkosto oli laaja. Kaudella lienee ollut jonkinlainen ylimyst\xc3\xb6.\n_START_SECTION_\nHalaf\n_START_PARAGRAPH_\nHalaf-keramiikka ilmestyi Pohjois-Mesopotamiaan josta levisi it\xc3\xa4\xc3\xa4n l\xc3\xa4nteen ja etel\xc3\xa4\xc3\xa4n._NEWLINE_Kulttuuri ulottui Pohjois-Mesopotamiasta Syyriaan ja Kaakkois-Turkkiin sadeviljelyalueella sek\xc3\xa4 it\xc3\xa4\xc3\xa4n luoteisten Zagrosvuorten etel\xc3\xa4rinteille. Muutaman vuosisadan verran k\xc3\xa4ytettiin sek\xc3\xa4 Hassuna - ett\xc3\xa4 Halaf - keramiikkaa yht\xc3\xa4 aikaa, ja Hassuna-tyyli h\xc3\xa4visi pois. N\xc3\xa4m\xc3\xa4 keramiikat saattoivat edustaa eri kansoja. Halafin kulttuurin el\xc3\xa4m\xc3\xa4ntyyli muistutti edelt\xc3\xa4v\xc3\xa4\xc3\xa4 Hassuna-kulttuuria taloineen, viljakasveineen ja kotiel\xc3\xa4imineen. Halaf-kulttuurikaan ei harjoittanut keinokasteluviljely\xc3\xa4._NEWLINE_Halaf oli L\xc3\xa4hi-id\xc3\xa4n ensimm\xc3\xa4inen laajalle levinnyt kulttuuri "horisontti" noin 5900\xe2\x80\x935400 kalenterivuotta eaa.  Halafia edelsi ns. Proto-Halaf-vaihe, joka oli 6100\xe2\x80\x935900 kalenterivuotta eaa. Sit\xc3\xa4 ennen oli Pre-halaf noin 6300\xe2\x80\x936000 kalenterivuotta eaa. eli my\xc3\xb6h\xc3\xa4inen keraaminen neoliittinen kausi._NEWLINE_Halaf-kaudella viljeltiin kaksirivist\xc3\xa4 ohraa, emmervehn\xc3\xa4\xc3\xa4 ja kauraa? sek\xc3\xa4 pellavaa. Kulttuuri valmisti hyvin taitavasti tehty\xc3\xa4 kaksiv\xc3\xa4rist\xc3\xa4 keramiikkaa, ja kauden lopulla tehtiin jonkin verran hienoa moniv\xc3\xa4rist\xc3\xa4 keramiikkaa Tell Arpatshijahissa. Aiheina olivat geometriset kuviot ja el\xc3\xa4imet. Keramiikkatuotannon keskus lienee ollut Khaburjoella Syyriassa. On v\xc3\xa4itelty siit\xc3\xa4, miksi t\xc3\xa4m\xc3\xa4 keramiikka levisi niin laajalle. Keramiikan saven tutkimus viittaa, ett\xc3\xa4 t\xc3\xa4t\xc3\xa4 keramiikkaa tuotettiin eri keskuksissa laajalla alueella. Kulttuuri tuotti amuletteja ja sinettej\xc3\xa4,_NEWLINE_joissa oli geometrisia kuvioita, sek\xc3\xa4 savisia naisveistoksia. Varsinkin Tell Arpachiyahist\xc3\xa4, Tepe Gawrasta ja Chagar Bazarista on l\xc3\xb6ydetty huomattava m\xc3\xa4\xc3\xa4r\xc3\xa4 sinettej\xc3\xa4._NEWLINE_Keramiikkaa kuljetettiin kaupan mukana 1000 km:n p\xc3\xa4\xc3\xa4h\xc3\xa4n. Luultavasti Halaf-kulttuurissa oli jonkinlainen ylimyst\xc3\xb6, joka harjoitti kauppaa.\n_START_SECTION_\nTholokset\n_START_PARAGRAPH_\nT\xc3\xa4t\xc3\xa4 kulttuuria luonnehtivat vain Tell Arpatshijahista l\xc3\xb6ydetyt tholos-rakennukset (kreik. tholoi), joissa on py\xc3\xb6re\xc3\xa4 kupu ja suorakulmainen eteinen, ja joissain kiviset perustukset. N\xc3\xa4m\xc3\xa4 olivat ehk\xc3\xa4 temppeleit\xc3\xa4, eteisett\xc3\xb6m\xc3\xa4t py\xc3\xb6re\xc3\xa4t rakennukset asuintaloja. Niit\xc3\xa4 on tehty savesta ja mudasta sek\xc3\xa4 kivest\xc3\xa4. Ympyr\xc3\xa4n muotoiset talot ovat liittyneet perinteisesti liikkuvaan el\xc3\xa4m\xc3\xa4nmuotoon, neli\xc3\xb6m\xc3\xa4iset pysyv\xc3\xa4\xc3\xa4n L\xc3\xa4hi-id\xc3\xa4ss\xc3\xa4. _NEWLINE_T\xc3\xa4lt\xc3\xa4 ajalta on todisteita siit\xc3\xa4, ett\xc3\xa4 tietyst\xc3\xa4 l\xc3\xa4hteest\xc3\xa4 oleva saviastia olisi siirtynyt kaupan mukana 1000 km:n p\xc3\xa4\xc3\xa4h\xc3\xa4n. T\xc3\xa4m\xc3\xa4 viittaa eliittien v\xc3\xa4liseen kauppaan, eli jonkinlaiseen yhteiskunnalliseen kerrostuneisuuteen.\n_START_SECTION_\nHassunan ja samarran aikalainen\n_START_PARAGRAPH_\nKulttuuri oli Hassunan ja samarran kulttuurien aikalainen.\n_START_SECTION_\nL\xc3\xb6yt\xc3\xb6paikkoja\n_START_PARAGRAPH_\nHalaf-kauteen liittyvi\xc3\xa4 l\xc3\xb6yt\xc3\xb6paikkoja ovat mm. Tell Halaf Syyriassa Khaburjoen varrella, Tell Arpatshijah, Yarim Tepe, Tepe Gawra, Chagar Bazar Turkissa, Ninive, Sabi Abyad, ja Ras-el-Rain. Halaf jakautuu it\xc3\xa4iseen ja l\xc3\xa4ntiseen Halafiin._NEWLINE_L\xc3\xa4ntist\xc3\xa4 oli Syyriassa, esim. Karkemi\xc5\xa1 ja Tell Halaf, it\xc3\xa4ist\xc3\xa4 Tell Arpatshijahissa ja Tepe Gawrassa.\n_START_SECTION_\nHalafin synty\n_START_PARAGRAPH_\nHalaf kehittyi aikaisemmasta keramiikasta asteittain pre-Halaf ja proto-halaf vaiheiden kautta. _NEWLINE_Pre-Halaf alkoi ehk\xc3\xa4 noin 6200 cal eaa. Pre-Halaf vastaa Hassuna III-vaihetta._NEWLINE_Proto-Halaf oli noin 6100-5800 cal ea. Proto-Halaf jakautuu varhaiseen ja my\xc3\xb6h\xc3\xa4iseen\xc2\xa0: Sabi Ayad 7-6 6100-6000 ja Sabi Ayad 5-4 6000-5800 eaa.'